مجهول المصير
فكرت اكتب شعر شفت القلب مجروح
شعب مجهول الهوية وين ما تروح
سألت نفسي سؤال لوين احنا راحين
شفت ماكو جواب بس للمنافقين
شوكت نمضي و نصيح وين الاجاويد
تعبنا من الزمن اليمشي بفرد ايد
شيب وشباب ملهوفة وبلا سؤال
خلصنا العمر كله نسأل على المال
وننادي بعالي الصوت لوين هذا الحال
ويرجع صدى الصوت خايف من الآمال
الغيرة موجودة بس للمحبين
بس للأسف تمضي ويه الماضين
تسأل عن شعبك المعروف بكثر الصامتين
يجاوبك بنبرة خوف من السياسين
شهرين بعد و تمسح كل الحاقدين
بس لا والله الذلة بينا صعنا السياسين
شفت الكتب وقريت الاشعار
الجهل يمضي بكل بيت ودار
اولاد الوطن اصبحوا خطار
ومن تتكلم تمضي بائس محتار
خربانة بينه دنيانا